Гуп къыхэхам ирагъэблагъэ
Пензэ къалэм щекIуэкIа Урысейм и школакIуэхэм я еханэ гъэмахуэ спартакиадэм къэралым и еджакIуэ 200-м щIигъу хэтащ.
КИФЩI-м и командэ къыхэхам хэту абы я зэфIэкI щагъэлъэгъуащ Бабугент къуажэм и «Бастион» клубым и гъэсэнхэм. Удэзыхьэх зэIущIэ екIухэр иригъэкIуэкIри, спартакиадэм ныбжьыщIэ нэхъыжьхэм боксымкIэ я зэхьэзэхуэм дыщэ медаль къыщихьащ спортымкIэ мастерым и кандидат Туменов Биберт. Абы Урысейм спортымкIэ и министерствэм и саугъэт лъапIэри къратащ. Бозиев Хьэрун етIуанэ увыпIэр иубыдащ.
Медалхэм къищынэмыщIауэ, Туменовымрэ Бозиевымрэ Урысейм и ныбжьыщIэхэм я командэ къыхэхам хагъэхьащ.
Кужоновэ Эльмирэ.
